|  |
| --- |
| KATOLIČKA GIMNAZIJA S PRAVOM JAVNOSTI  Požega, Pape Ivana Pavla II. 6 |

KLASA: 118-03/20-01/02

URBROJ: 2177-2-01/1-20-1

Požega, 10. veljače 2020.

Na temelju članka 193. stavka 2. Statuta Katoličke gimnazije s pravom javnosti, a u skladu s obavijestima Ministarstva znanosti i obrazovanja o provjeri vjerodostojnosti isprava o stupnju obrazovanja službenika i namještenika od 11. siječnja 2019. i 10. siječnja 2020., uspostavlja se

**PROCEDURA**

**PROVJERE VJERODOSTOJNOSTI ISPRAVA O STEČENIM KVALIFIKACIJAMA NAKON ZAPOŠLJAVANJA NOVIH DJELATNIKA**

I. PREDMET PROCEDURE

Članak 1.

(1) Ovom se Procedurom određuje provjera vjerodostojnosti isprava o stečenim kvalifikacijama službenika i namještenika te radnika na koje se ne primjenjuju propisi o plaćama u javnim službama koju Katolička gimnazija s pravom javnosti izvršava nakon zapošljavanja novih djelatnika, odnosno prilikom novih zapošljavanja kako bi se spriječio ulazak u sustav obrazovanja osobama bez potrebnih kvalifikacija.

II. POKRETANJE PROCEDURE, OBAVLJANJE PROVJERE I POTVRĐIVANJE VJERODOSTOJNOSTI

Članak 2.

(1) Procedura provjere vjerodostojnosti isprava kojima se dokazuje potreban stupanj obrazovanja (diplome, svjedodžbe i dr.) pokreće se u instituciji koja je izdala ispravu.

(2) Za djelatnike koji su kvalifikaciju stekli izvan Republike Hrvatske provjera vjerodostojnosti se obavlja preko Ministarstva vanjskih i europskih poslova.

(3) Vjerodostojnost se potvrđuje potvrdom koju može dati isključivo ustanova koja je izdala ispravu o stečenim kvalifikacijama.

(4) Nije moguće potvrditi vjerodostojnost samo uvidom u dokument koji je priložen tijekom natječaja.

III. ISHOĐENJE VJERODOSTOJNOSTI ZA DJELATNIKE KOJI RADE U VIŠE ŠKOLSKIH USTANOVA

Članak 3.

(1) Katolička gimnazija s pravom javnosti dogovara da jedna školska ustanova provede postupak ishođenja vjerodostojnosti isprava od nadležne institucije za djelatnika koji radi u više školskih ustanova.

(2) Kad je druga školska ustanova provela postupak ishođenja vjerodostojnosti isprava od nadležne institucije, za evidenciju Katoličke gimnazije s pravom javnosti je dostatna preslika navedenog dokumenta za djelatnika koji radi u više školskih ustanova i djelatnika koji radi samo u Katoličkoj gimnaziji s pravom javnosti.

(3) Kad je Katolička gimnazija s pravom javnosti provela postupak ishođenja vjerodostojnosti isprava od nadležne institucije, ako je za evidenciju druge školske ustanove dostatna, dostavlja se preslika navedenog dokumenta za djelatnika koji radi u više školskih ustanova i djelatnika koji radi samo u drugoj školskoj ustanovi.

IV. OSOBA I ROK ZA PROVOĐENJE PROVJERE

Članak 4.

(1) Provjeru isprava o stečenim kvalifikacijama za sve zaposlenike, kao i za samog ravnatelja, provodi ravnatelj.

(2) Isprave zaposlenih, uključujući ravnatelja, na provjeru vjerodostojnosti se šalju u roku od 30 dana nakon zapošljavanja novih djelatnika, odnosno prilikom novih zapošljavanja ili nakon primitka isprava o stečenim novim kvalifikacijama djelatnika.

V. KRIVOTVORENJE ISPRAVA

Članak 5.

(1) Ako se utvrdi da isprave nisu vjerodostojne, poduzet će se mjere propisane zakonom, drugim propisom, kolektivnim ugovorom ili Pravilnikom o radu.

(2) U slučaju utvrđenja krivotvorene isprave, osim nadležnim tijelima, obavezno se dostavlja obavijest i Ministarstvu znanosti i obrazovanja o poduzetome.

VI. TROŠAK POTVRDA, ODNOSNO DOKUMENTA O VJERODOSTOJNOSTI

Članak 6.

(1) Prilikom podnošenja predmetnih zahtjeva, trošak za izdavanje potvrda o vjerodostojnosti isprava kojima se dokazuje stupanj obrazovanja plaća Katolička gimnazija s pravom javnosti.

(2) Trošak za dostavljanje preslike dokumenta o vjerodostojnosti isprava drugoj školskoj ustanovi se ne naplaćuje.

VII. NADZOR ISPRAVA

Članak 7.

(1) Isprave zaposlenih, uključujući ravnatelja, koje su poslane na provjeru vjerodostojnosti provjerava prosvjetna inspekcija tijekom nadzora.

VIII. ARHIVIRANJE ISPRAVA

Članak 8.

(1) Potvrda, odnosno preslika dokumenta o vjerodostojnosti isprava kojima se dokazuje stupanj obrazovanja čuva se trajno u personalnom dosjeu djelatnika.

IX. OSOBNI PODACI U DOKUMENTU O VJERODOSTOJNOSTI

(1) Preslika dokumenta o vjerodostojnosti isprava koju je ishodila druga školska ustanova u evidenciji je Katoličke gimnazije s pravom javnosti ako je dostavljena u skladu s propisima o zaštiti osobnih podataka.

(2) Preslika dokumenta o vjerodostojnosti isprava koju je ishodila Katolička gimnazija s pravom javnosti za evidenciju druge školske ustanove se dostavlja u skladu s propisima o zaštiti osobnih podataka.

(3) Osobni podaci koji u navedenom dokumentu nisu predmetni zahtjev druge školske ustanove na preslici se dokumenta zaštićuju precrtavanjem, uklanjanjem ili na drugi način.

X. ZAVRŠNE ODREDBE

Članak 9.

(1) Postupci započeti prije stupanja na snagu ove Procedure dovršit će se prema obavijestima Ministarstva znanosti i obrazovanja.

Članak 10.

(1) Ova Procedura stupa na snagu osmoga dana od dana objave na oglasnoj ploči Katoličke gimnazije s pravom javnosti, a objavit će se i na internetskim stranicama Katoličke gimnazije s pravom javnosti.

Ravnatelj

Ivan Bedeničić, dipl. grec. i lat.

Ova Procedura je objavljena na oglasnoj ploči Katoličke gimnazije s pravom javnosti 11. veljače 2020. godine, a stupa na snagu 19. veljače 2020. godine.